दूसरे चरण में जिन दिग्गत नेताओं के भाग्य का फैसला होना है उसमें भाजपा के प्रदेश अध्यक्ष सूर्य प्रताप शाही, विधान सभा अध्यक्ष सुखदेव राजभर, बसपा के प्रदेश अध्यक्ष स्वामी प्रसाद मौर्या, भाजपा के पूर्व प्रदेश अध्यक्ष रमापति शास्‍त्री, पीस पार्टी के अध्यक्ष डा. अय्यूब, पूर्व मुख्यमंत्री वीर बहादुर सिंह के पुत्र तथा हाल ही में बसपा से निष्कासित पूर्व वन मंत्री फतेह बहादुर सिंह, बसपा सरकार के राजस्व मंत्री फागू चौहान, सपा विधानमंडल दल के उपनेता अम्बिका चौधरी, कांग्रेस के पूर्व मंत्री बच्चा पाठक, सपा के प्रदेश महामंत्री ओम प्रकाश सिंह, सपा के ही ब्रहमाशंकर त्रिपाठी, बसपा से निकाले गए राजेश त्रिपाठी, पूर्व मंत्री शाकिर अली, कांग्रेस के पूर्व प्रवक्ता अखिलेश प्रताप सिंह तथा एनआरएचएम घोटाले में चर्चित रहे बसपा विधायक राम प्रकाश जायसवाल की पत्नी रेनू जायसवाल, देवरिया में कांग्रेस के जेपी जायसवाल के अलावा बाहुबली उम्मीदवारों में आजमगढ़ से दुर्गा यादव, मऊ से मुख्तार अंसारी, गाजीपुर से शिबगतुल्ला अंसारी, देवरिया से प्रेम प्रकाश सिंह, चिल्लूपार से हरिशंकर तिवारी आदि शामिल हैं। पूर्वांचल में कई उम्मीवार ऐसे हैं जो चुनाव तो यहां से गरीब-गुरबों की बात करके लड़ते और जीतते हैं, लेकिन इन लोगों ने अपनी सम्पति और साम्राज्य दिल्ली, नोयडा, गुड़गांव, देहरादून, हल्द्वानी और महाराष्ट्र तक में फैला रखा है।